Period: Old Babylonian
Genre: Literary
Transliteration:
<SURFACE>
nin me nun-na ud-gin₇ dalla e₃ hi-li zid-da ul-še₃ pad₃-da
{d}na-na-a me-te e₂-an-ka in-nin-ra tum₂-ma
gal-zu nu-u₈-gig-ge nin kur-kur-ra zid-de₃-eš-še₃ pad₃-da
{d}na-na-a kalam e₂-an-ka igi-ŋal₂ šum₂-mu ba-e-zu
bar-sud-am₃
an-gin₇ sag₉ munus saŋ maš₃ nin dal-dal-le-e du₇
{d}na-na-a kug {d}inana-ke₄ zid-de₃-eš umun₂ ak
munus mul-an he₂-me-a nin kug-zu niŋ₂-nam-še₃ ŋal₂-la
munus zid šag₄ su₃-ra₂ nin inim-še₃ ŋal₂-la-bi i₃-zal-le-eš
umuš kug {d}inana-ke₄ ak nu-u₈-gig-e ki aŋ₂
{d}na-na-a di-kud gal diŋir dur₂ mah ki unug{ki}ga til₃-la
šag₄-ba-tuku-am₃
munus zid eš-bar dug₃ kalam-ma-kam di-di-bi gal-zu
{d}na-na-a si sa₂ iri uŋ₃ lu-a igi-ŋal₂
munus mah inim kug dug₄-ge du₇ nin hi-li-a tum₂-ma
{d}na-na-a saŋ il₂ e₂-an-ka lu₂ inim sag₉-ge kalam-ma
bar-sud...
an-e igi sag₉ kalam-ma lugal kur-kur-ra...
{d}na-na-a kalam...hi-li...
šul sipad zid dumu {d}nu-nam-nir-re...
{d}iš-bi-er₃-ra me gal-di...gu...
{d}na-na-a su₃-ud-še₃ a-ra-zu-ni kurun-gin₇ su-ub...en <unk> zid-da-na-ka e₂-an-na-kam
ša-ba-du-ga
{d}iš-bi-er₃-ra saŋ us₂ muš₃ nu-tum₂-mu e₂-an-na
sa-gid₂-da-am₃
ša-mu-da-pad₃ {d}na-na-a kalam-ma nu-u₈-gig-e ki aŋ₂-zu
{d}iš-bi-er₃-ra ul-še₃ lu₂ inim sag₉-ga-ni he₂-me-en
ŋiš-gi₄-ŋal₂-bi-im
nin gal šag₄ ki zi-šag₄-ŋal₂ tum₂-ma nu-u₈-gig-e sa₂-bi šu ŋa₂-ŋa₂
me giri₁₇-zal šu daŋal nu-u₈-gig-e ma-ra-an-šum₂
{d}na-na-a nin gal šag₄ ki zi-šag₄-ŋal₂ tum₂-ma nu-u₈-gig-e sa₂-bi šu ŋa₂-ŋa₂
uŋ₃-e {d}iš-bi-er₃-ra lugal sipad-bi-me-en
{d}na-na-a inim dug₄...kur-kur-ra za-e-me-en
eš₃-e kul-aba₄...<unk>...ša-mu-na-ab-be₂
uŋ₃-e za-ra šag₄-bi...ši-im-da-ab-be₂-en
{d}na-na-a munus zid mu he₂-sag₉ saŋ gig₂-ga-me-en
inim kug-zu-zu in-nin-na-ra zal-le-eš im-ma-sag₉
šul hi-li-a pad₃-da nu-u₈-gig-e dumu {d}en-lil₂-ke₄
{d}na-na-a in-nin me kug-zu <unk> ša-ra-mu₂-mu₂
...igi zid nam-til₃-la za-e <unk> hu-mu-ni-in-du₈
...šul hi-li-a pad₃-da
sa-ŋar-ra-am₃
tigi {d}na-na-a-kam

Cuneiform:
<SURFACE>
𒎏𒈨𒉣𒈾𒌓𒁶𒈦𒄘𒃼𒌓𒁺𒄭𒇷𒍣𒁕𒌌𒂠𒅆𒊒𒁕
𒀭𒈾𒈾𒀀𒈨𒋼𒂍𒀭𒅗𒅔𒎏𒊏𒁺𒈠
𒃲𒍪𒉡𒇇𒍼𒄀𒎏𒆳𒆳𒊏𒍣𒉈𒌍𒂠𒅆𒊒𒁕
𒀭𒈾𒈾𒀀𒌧𒂍𒀭𒅗𒅆𒅅𒋧𒈬𒁀𒂊𒍪
𒁇𒋤𒀀𒀭
𒀭𒁶𒊷𒊩𒊕𒈦𒉺𒎏𒊑𒊑𒇷𒂊𒌌
𒀭𒈾𒈾𒀀𒆬𒀭𒈹𒆤𒍣𒉈𒌍𒌣𒀝
𒊩𒀯𒀭𒃶𒈨𒀀𒎏𒆬𒍪𒃻𒉆𒂠𒅅𒆷
𒊩𒍣𒊮𒋤𒁺𒎏𒅗𒂠𒅅𒆷𒁉𒉌𒉌𒇷𒌍
𒌆𒆬𒀭𒈹𒆤𒀝𒉡𒇇𒍼𒂊𒆠𒉘
𒀭𒈾𒈾𒀀𒁲𒋻𒃲𒀭𒂉𒈤𒆠𒀕𒆠𒂵𒋾𒆷
𒊮𒁀𒌇𒀀𒀭
𒊩𒍣𒌍𒁇𒄭𒌧𒈠𒄰𒁲𒁲𒁉𒃲𒍪
𒀭𒈾𒈾𒀀𒋛𒁲𒌷𒌧𒇻𒀀𒅆𒅅
𒊩𒈤𒅗𒆬𒅗𒄀𒌌𒎏𒄭𒇷𒀀𒁺𒈠
𒀭𒈾𒈾𒀀𒊕𒅍𒂍𒀭𒅗𒇽𒅗𒊷𒄀𒌧𒈠
𒁇𒋤...
𒀭𒂊𒅆𒊷𒌧𒈠𒈗𒆳𒆳𒊏...
𒀭𒈾𒈾𒀀𒌧...𒄭𒇷...
𒂄𒉺𒇻𒍣𒌉𒀭𒉡𒉆𒉪𒊑...
𒀭𒅖𒁉𒀴𒊏𒈨𒃲𒁲...𒄖...
𒀭𒈾𒈾𒀀𒋤𒌓𒂠𒀀𒊏𒍪𒉌𒁉𒁷𒁶𒋢𒌒...𒂗<unk>𒍣𒁕𒈾𒅗𒂍𒀭𒈾𒄰
𒊭𒁀𒁺𒂵
𒀭𒅖𒁉𒀴𒊏𒊕𒍑𒈹𒉡𒁺𒈬𒂍𒀭𒈾
𒊓𒁍𒁕𒀀𒀭
𒊭𒈬𒁕𒅆𒊒𒀭𒈾𒈾𒀀𒌧𒈠𒉡𒇇𒍼𒂊𒆠𒉘𒍪
𒀭𒅖𒁉𒀴𒊏𒌌𒂠𒇽𒅗𒊷𒂵𒉌𒃶𒈨𒂗
𒄑𒄄𒅅𒁉𒅎
𒎏𒃲𒊮𒆠𒍣𒊮𒅅𒁺𒈠𒉡𒇇𒍼𒂊𒁲𒁉𒋗𒂷𒂷
𒈨𒅗𒉌𒋗𒂼𒉡𒇇𒍼𒂊𒈠𒊏𒀭𒋧
𒀭𒈾𒈾𒀀𒎏𒃲𒊮𒆠𒍣𒊮𒅅𒁺𒈠𒉡𒇇𒍼𒂊𒁲𒁉𒋗𒂷𒂷
𒌧𒂊𒀭𒅖𒁉𒀴𒊏𒈗𒉺𒇻𒁉𒈨𒂗
𒀭𒈾𒈾𒀀𒅗𒅗...𒆳𒆳𒊏𒍝𒂊𒈨𒂗
𒀊𒂊𒆰𒀕...<unk>...𒊭𒈬𒈾𒀊𒁉
𒌧𒂊𒍝𒊏𒊮𒁉...𒅆𒅎𒁕𒀊𒁉𒂗
𒀭𒈾𒈾𒀀𒊩𒍣𒈬𒃶𒊷𒊕𒈪𒂵𒈨𒂗
𒅗𒆬𒍪𒍪𒅔𒎏𒈾𒊏𒉌𒇷𒌍𒅎𒈠𒊷
𒂄𒄭𒇷𒀀𒅆𒊒𒁕𒉡𒇇𒍼𒂊𒌉𒀭𒂗𒆤𒆤
𒀭𒈾𒈾𒀀𒅔𒎏𒈨𒆬𒍪<unk>𒊭𒊏𒊬𒊬
...𒅆𒍣𒉆𒋾𒆷𒍝𒂊<unk>𒄷𒈬𒉌𒅔𒂃
...𒂄𒄭𒇷𒀀𒅆𒊒𒁕
𒊓𒃻𒊏𒀀𒀭
𒁆𒈜𒀭𒈾𒈾𒀀𒄰